Nerijus Barasa

Nerijus Barasa (g. 1978 m. birželio 1 d.) – buvęs Lietuvos rinktinės gynėjas. Žaisdavo dešinėje pusėje, tačiau gali žaisti ir centro gynėju arba atraminiu saugu. Ypač išsiskyrė savo kovingumu aikštelėje.

 Biografija 
Pirmasis profesionalus klubas, kuriam atstovavo Nerijus Barasa buvo Mažeikų Romar. Debiutiniame savo sezone 1994 m. laimėjo Lietuvos pirmenybes. 1995 m. žaidė už FK Klaipėda, o sekančiame sezone atstovavo Latvijos komandai Baltika Liepaja.

1997 m. grįžęs į Lietuvą padėjo „Karedai“ laimėti 1998 m. Lietuvos pirmenybes ir 1999 m. Lietuvos futbolo taurės finalą. 2000 m. pasirašė sutartį su FBK Kaunu, kuris tuo metu vadinosi Kauno Žalgiris ir eilinį kartą iškovojo Lietuvos pirmenybių aukso medalį.

2001 m. balandį perėjo į Samaros FC Krylya Sovetov klubą. Tuo pačiu metu debiutavo Lietuvos nacionalinėje komandoje. 2003 m. sezoną atstovavo Lada Togliatti, o 2004 ir 2005 m. sezonus Vladikaukazo FC Alania. Antrojoje 2005 m. sezono pusėje buvo išnomuotas Samaros FC Krylya Sovetov.

2006 m. sausį pasirašė sutartį su FBK Kaunas klubu ir tą pačią diena buvo išnuomuotas Hearts klubui, žaidžiančiam Škotijos Premier lygoje.http://news.bbc.co.uk/sport1/hi/football/teams/h/heart_of_midlothian/4588476.stm

2007 m. sausį atstovaudamas Hearts patyrė sunkią traumą, dėl kurios negalėjo baigti sezono.http://news.bbc.co.uk/sport1/hi/football/teams/h/heart_of_midlothian/6379427.stm 2007 m. vasarą paliko Hearts ir nutraukęs sutartį su FBK Kaunas klubu baigė futbolininko karjerą.

Už Lietuvos rinktinę yra sužaidęs 24 rungtynes.

 Įvarčiai rinktinėje 
 #  Data  Vieta  Varžovas  Įvartis  Rezultatas  Turnyras 1. 2001 m. liepos 5 d. Ryga   1–01–42001 m. Baltijos taurė 2. 2004 m. rugpjūčio 18 d. Maskva   3–43–4draugiškos varžybos

 Išnašos 

Kategorija:Lietuvos futbolininkai
Kategorija:Heart of Midlothian FC žaidėjai